標題唔勁點吸睛,明年跌25%,見到你驚唔驚?
我老實講真係唔多驚,佢跌25%或跌50%,我都唔會去賣我D野,點解? 我D貨有D已經升左4倍,佢跌到得25%先入肉,另外係就算要止賺走貨都唔會選呢D時間喇,我諗全香港業主無幾多個係傻既。同埋跌25%其實唔係好多,因為之前D樓平均都叫高10%以上,一加一減,其實減好少。同埋大家知,都係似去羅湖商業城買野咁,先叫高一倍價錢,然後你又還平一半俾佢,即係晒氣。
但文內有樣野講,希望政府檢討現有辣招,我反而覺得如果跌市時檢討辣招會有機會令樓市跌多左,之前升又要出辣招,hold住左個市,正常個市要回,因為辣招,又攪到唔回。到而家回時,你話review辣招,我就只怕會否又變另一個人踩人出現。其實政府少D去理個市,我都已經覺得好健康了,老實講成班官D橋有幾得,大家心招喇,我真係希望佢少做少錯就算.......不抱有任何希望。